
PROJEKTS uz 17.08.2026.
vēlamais datums izskatīšanai Finanšu komitejā: 19.08.2026.
domē: 27.08.2026
sagatavotājs: Daina Tīruma

ziņotājs: Lauris Bernāns
LĒMUMS

Ādažos, Ādažu novadā

2026. gada 27. augustā


     

Nr.{{DOKREGNUMURS}}

Par grozījumu Ādažu novada pašvaldības domes 2026. gada 30. jūlija lēmumā 
Nr. 289 “Par nekustamo īpašumu nodošanu bezatlīdzības lietošanā” 
Ar Ādažu novada pašvaldības domes 2026. gada 30. jūlija lēmumu Nr. 289 “Par nekustamo īpašumu nodošanu bezatlīdzības lietošanā” (turpmāk – Lēmums) tika nolemts nodot SIA “Eco Baltia vide” (vienotais reģistrācijas Nr. 40003309841, juridiskā adrese: Getliņu iela 5, Rumbula, Ropažu nov., LV-2121) bezatlīdzības lietošanā Ādažu novada pašvaldībai piederošā nekustamā īpašuma Kāpas iela 23, Kadaga, Ādažu pag., Ādažu nov., zemes vienības (kadastra apz. 8044 005 0472) daļu 0,1017 ha platībā saskaņā ar grafisko pielikumu un būves – šķiroto atkritumu savākšanas laukumu (kadastra apz. 8044 005 0472 001) un būvi (kadastra apz. 8044 005 0106 002), nosakot bezatlīdzības lietošanas termiņu līdz 2033. gada 2. jūnijam. 
Starp Ādažu novada pašvaldības aģentūru “Carnikavas komunālserviss” (turpmāk – Aģentūra) un SIA “Eco Baltia vide” 2025. gada 4. jūlijā noslēgtajā pakalpojuma līgumā Nr. 02-20.1/25/117 “Par atkritumu apsaimniekošanu Ādažu novadā” (turpmāk – Līgums) ir noteikts, ka atkritumu apsaimniekošanas pakalpojuma sniegšana Ādažu pilsētā un Ādažu pagastā tiek nodrošināta laika posmā no 2026. gada 2. jūnija līdz 2032. gada 31. augustam.

Ņemot vērā, ka nekustamā īpašuma nodošana bezatlīdzības lietošanā ir tieši saistīta ar atkritumu apsaimniekošanas pakalpojuma nodrošināšanu, bezatlīdzības lietošanas termiņam ir precīzi jāatbilst Līgumā noteiktajam faktiskajam pakalpojuma sniegšanas periodam. Ievērojot minēto, ir nepieciešams veikt grozījumus Lēmumā, salāgojot tajā noteikto bezatlīdzības lietošanas termiņu ar Līgumā paredzēto pakalpojuma sniegšanas beigu datumu – 2032. gada 31. augustu.
Pamatojoties uz Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, Publiskas personas mantas atsavināšanas likuma 3.panta pirmās daļas 1.punktu, 4.panta pirmo un otro daļu, 6.panta otro daļu, 8.panta ceturto daļu, 9.panta trešo daļu, 15.panta pirmo un otro daļu, Pašvaldību likuma 73.panta ceturto daļu, 10.panta pirmās daļas 21.punktu, Ādažu novada pašvaldības dome
NOLEMJ:

1. Izdarīt Ādažu novada pašvaldības domes 2026. gada 30. jūlija lēmumā Nr. 289 “Par nekustamo īpašumu nodošanu bezatlīdzības lietošanā” šādu grozījumu: 

1.1. Aizstāt Lēmuma Nolemjošās daļas 2. punktā skaitļus un vārdus “2033. gada 2. jūnijs” ar skaitļiem un vārdiem “2032. gada 31. augusts”.
2. Pašvaldības izpilddirektora vietniecei veikt lēmuma izpildes kontroli. 
Pašvaldības domes priekšsēdētājs





G. Miglāns
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

